  Виталий Пронин Инбамын лобась бурдоос юнме шорысь Чистостеме ӧз ваське, дыр - ожын бырем солдатъёслэн лулъёссы вуылӥзы, потӥз мыным.Дун-чылкыт, сьӧлыктэм тӧдьы юсьёс Трочин нуналэ Ува ёросысь Чистостем гурт шорысь тымет вылэ пуксизы.Та чебер, аспӧртэм тунсыко бурдоос Удмурт шаермылэн герб вылаз но суредамын. Вашкала дырысен пересьёс соосты асьме доры Инмарен ыстэм бурдоос шуыса лыдъяллязы. Милям Ува ёросамы юсьёс 7 ар талэсь азьло адӟиськылыны кутскизы. Трочин  нуналэ  тыметамы вазь ӵукнаысен бер ӝытозь ву вылын уяса но эктыса кадь бергазы. Асьсэлэн вераны луонтэм чебер выросъёсынызы калыкез паймытӥзы.Гурт шорысьтымы 2,5 гектар тыметмес 25 ар талэсь азьло «Ударник»  СПК-ын ужасьёс ӵыпизы. Та интыез бушатон понна гудӟем музъемез мукет интые нуллӥзы. Ӝыны ар ӵоже отчы ошмесъёсысь ву люкаськиз. Собере Чистостем школаысь дышетскисьёс тымет котыре сю пала писпу мерттӥзы. Тужгес но чебер пӧрмиз сиреньлэсь аллея.Инбамын лобась бурдоос юнме шорысь Чистостеме ӧз ваське, дыр - ожын бырем солдатъёслэн лулъёссы вуылӥзы, потӥз мыным. Быдӟым Вормонлы 70 ар тырмыку,  войнае бырем 130 солдатъёслы гуртамы мемориал усьтӥмы. Ми вылӥ кивалтӥсьёс но ужбергатӥсьёс дортӥ кураськыса ӧм ветлэ, асьме кужымен сое лэсьтӥмы: котькуд хозяйство быдэн 200 манет уксё сётӥз. Нош «Ударник» СПК кирпичен юрттӥз. Со сяна, хозяйствоын тыршисьёс синпелетлэсь борддоръёссэ асьсэ киосынызы ӝутӥзы.Евгений Эжбаев     